4.pielikums

Ministru kabineta

2009.gada 7.aprīļa

noteikumiem Nr.300

Izziņa par atzinumos sniegtajiem iebildumiem

|  |
| --- |
| par Ministru kabineta rīkojuma projektu “Par rīcības plānu pasākumiem dzīvojamā fonda tehniskā stāvokļa pilnveidošanai ekspluatācijas laikā” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Ministru kabineta rīkojuma projekta pielikuma 3. pasākums “3. Veicināt finanšu pieejamību ēku atjaunošanai un labiekārtojuma pilnveidošanai.” | **Biedrības “Latvijas Mazo un vidējo uzņēmumu asociācija” iebildums***(2020.gada 27.augusta atzinums Nr.* 6-37)Lūdzam papildināt pasākumu Nr.3 “Veicināt finanšu pieejamību ēku atjaunošanai un labiekārtojuma pilnveidošanai” ar jaunu darbības rezultātu “3.2. Veikts izvērtējums par iespēju veikt ilgtermiņa nacionāla mēroga informācijas un komunikācijas kampaņu par renovāciju” (EM, FM, 30.12.2021.). | **Saskaņošanas sanāksmē nav panākta vienošanās.**Jau šobrīd veiksmīgi noris kampaņa “Dzīvo siltāk", kas cita starpā saņēma Eiropas komisijas balvu kā viena no labākajām kampaņām saistībā ar ēku atjaunošanu. Lai veicinātu dzīvokļu īpašnieku informētību par viņu tiesībām un pienākumiem tiks rīkoti papildus semināri. Tomēr jaunas papildu informatīvās kampaņas organizēšanai ir nepieciešami būtiski līdzekļi, tādēļ EM uzskata, ka sabiedrības informēšanai ir jānotiek kampaņas “Dzīvo siltāk" ietvaros. |  |  |
| 2. | Ministru kabineta rīkojuma projekta pielikuma 8. pasākums “8. Bezmantinieka vai bezīpašnieka mantas tiesiskā regulējuma pilnveidošana.” | **Vides aizsardzības un reģionālās attīstības ministrijas iebildums***(2020.gada 27.augusta atzinums Nr.*1-132/7728*)*Ministru kabineta 2020. gada 31. marta sēdes protokollēmuma (prot. Nr. 20 2.§) 2. punkts uzdeva Ekonomikas ministrijai tās izveidotajā darba grupā līdz 2020.gada 1.jūnijam izdiskutēt jautājumu par tiesiskā regulējuma pilnveidošanu attiecībā uz bezmantinieka vai bezīpašnieka dzīvojamām mājām un dzīvokļa īpašumiem, tādēļ aicinām rīkojuma projekta pielikuma 8.punktā iekļaut konkrētākus rīcības virzienus un anotācijā skaidrot kā iecerēts risināt jautājumu par bezmantinieka vai bezīpašnieka nekustamo īpašumu (t.sk. dzīvojamās mājas un dzīvokļa īpašumi, bet ne tikai) piekritību attiecīgajai pašvaldībai.  |  |  |  |
| **Tieslietu ministrijas iebildums***(2020.gada 6.septembra atzinums Nr.*1-9.1/930*)*Lūdzam rīcības plāna 8. punktā kā atbildīgo institūciju pasākuma izpildē svītrot Tieslietu ministriju un noteikt citu atbildīgo institūciju, norādot Tieslietu ministriju kā līdzatbildīgo ministriju. Tāpat lūdzam pārskatīt pasākuma izpildes termiņu, to nosakot tādu, kurā minētais pasākums ir izpildāms. | **Saskaņošanas sanāksmē nav panākta vienošanās**Valsts sekretāru sanāksmē 2020. gada 5. martā protokolā Nr 21.§. dots uzdevums – izdiskutēt jautājuma par bezīpašnieka vai bezmantinieka mantas tiesiskā regulējuma pilnveidošanu[[1]](#footnote-2). Tas tika izskatīts 2020. gada 8. jūlijā Ekonomikas ministrijas darba grupā. Minētajā darba grupā piedalījās arī pārstāvis no Tieslietu ministrijas (Valsts sekretārs). Darba grupā tika izdiskutēts, ka pasākums ir īstenojams, paredzot noteiktu bezmantinieka vai bezīpašnieka nekustamo īpašumu (t.sk. dzīvojamās mājas un dzīvokļa īpašumi, bet ne tikai) piekritību attiecīgās teritorijas pašvaldībai, veicot grozījumus Civillikumā. Attiecīgi atbildīgā institūcija šādu grozījumu tālākai virzībai ir Tieslietu ministrija.Vienlaikus norādāms, ka no brīža, kad mantai nav īpašnieka un tā kļuvusi par bezmantinieka mantu, var paiet salīdzinoši ilgs laika periods līdz tā kļūst piekritīga valstij vai tālāk nodota attiecīgai pašvaldībai. Pa šo laika periodu var veidoties, piemēram, komunālo maksājumu parāds, tāpat pasliktinās arī mantas stāvoklis. Šobrīd spēkā esošais Civillikuma regulējums neveicina efektīvu bezmantinieka mantas pārņemšanu pašvaldības labā. | Tieslietu ministrija lūdz svītrot Rīcības plāna 8. punktu. Tieslietu ministrijas ieskatā, Civillikuma grozījumi nav saistāmi ar dzīvojamā fonda tehniskā stāvokļa uzlabošanu. |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 13.08.2020. (Ministru kabineta rīkojuma projekts nosūtīts sākotnējai saskaņošanai).05.10.2020. (Ministru kabineta rīkojuma projekts izskatīts starpministriju (starpinstitūciju) sanāksmē). |
| Saskaņošanas dalībnieki | Tieslietu ministrija, Finanšu ministrija, Iekšlietu ministrija, Vides aizsardzības un reģionālās attīstības ministrija, Pārresoru koordinācijas centrs, Latvijas Pašvaldību savienība, Valsts kontrole, Attīstības finanšu institūcijaAltum, Latvijas Būvinženieru savienība, Latvijas Finanšu nozares asociācija, Latvijas Namu pārvaldītāju un apsaimniekotāju asociācija, Publiskās un privātās partnerības asociācija, Latvijas Tirdzniecības un rūpniecības kamera. |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Biedrība “Latvijas Mazo un vidējo uzņēmumu asociācija” |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta rīkojuma projekta pielikuma 1. pasākums “1.Noteikt samērīgu īres un apsaimniekošanas maksu pašvaldību mājokļiem.” | **Latvijas Pašvaldību savienības iebildums***(2020.gada 19.augusta atzinums Nr.* 202008/SAN2510/NOS554)Lūdzam Ministru kabineta rīkojuma projektu “Par rīcības plānu pasākumiem dzīvojamā fonda tehniskā stāvokļa pilnveidošanai ekspluatācijas laikā” pielikuma rīcības plāna pasākuma 1. punktu, kas paredz “Noteikt samērīgu īres un apsaimniekošanas maksu pašvaldību mājokļiem,” papildināt ar līdzatbildīgo institūciju – Latvijas Pašvaldību savienība, jo atbilstoši spēkā esošai likumdošanai un Īres likuma projektam, pašvaldībām ir ekskluzīvas tiesības īres maksu noteikšanā pašvaldību dzīvojamam fondam. | **Ņemts vērā** | Papildināt Ministru kabineta rīkojuma projekta pielikuma 1. punkta pasākumu ar līdzatbildīgo institūciju Latvijas Pašvaldību savienību. |
| **Tieslietu ministrijas iebildums***(2020.gada 6.septembra atzinums Nr.*1-9.1/930*)*Lūdzam rīcības plāna 1. punktu „Noteikt samērīgu īres un apsaimniekošanas maksu pašvaldību mājokļiem” pārformulēt (precizēt), lai izvairītos no kļūdainas šā rīcības plāna punkta interpretācijas. | **Ņemts vērā** | Izteikt Ministru kabineta rīkojuma projekta pielikuma 1. pasākumu šādā redakcijā:"Izmantojot pašvaldību labo praksi māju apsaimniekošanā, radīt metodiku īres maksas noteikšanai pašvaldību mājokļiem." |
| 2. | Ministru kabineta rīkojuma projekta pielikuma 2. pasākuma 2.1.punkta darbības rezultāts “2.1. Atbilstoši Valsts nodokļu politikas pamatnostādnēm 2021. – 2025.gadam, kompleksi kopā ar pārējām potenciālajām nodokļu izmaiņām izvērtēti un atbilstoši izvērtējumam sagatavoti grozījumi likumā “Par iedzīvotāju ienākuma nodokli”;2.2.punkta darbības rezultāts “2.2. Noteikts, ka apsaimniekošanas izmaksas noteiktā apmērā ir prioritāras pret hipotekāriem kredītiem.” | **Finanšu ministrijas iebildums***(2020.gada 28.augusta atzinums Nr. 12/A-7/4559)*Lūdzam rīkojuma projekta pielikuma “Rīcības plāns pasākumiem dzīvojamā fonda tehniskā stāvokļa pilnveidošanai ekspluatācijas laikā” (turpmāk – rīcības plāns) 2.pasākuma darbības rezultātu 2.1. izteikt šādā redakcijā:“2.1. Atbilstoši nākamajām vidēja termiņa nodokļu politikas pamatnostādnēm, kompleksi kopā ar pārējām potenciālajām nodokļu izmaiņām izvērtēti un atbilstoši izvērtējumam, ja nepieciešams, sagatavoti grozījumi likumā “Par iedzīvotāju ienākuma nodokli”.”2. Lūdzam izslēgt no rīcības plāna 2.pasākuma “Veicināt iedzīvotājus veikt ieguldījumus mājokļu savlaicīgai uzturēšanai un atjaunojamo energoresursu izmantošanai”  darbības rezultātu 2.2. “Noteikts, ka apsaimniekošanas izmaksas noteiktā apmērā ir prioritāras pret hipotekāriem kredītiem.” | **Ņemts vērā** | Izteikt Ministru kabineta rīkojuma projekta pielikuma 2. pasākuma 2.1. darbības rezultātu šādā redakcijā:“Izvērtēti efektīvākie un ekonomiski pamatotākie risinājumi nodokļu stimuliem (piemēram, PVN samazinātās likmes, IIN atvieglojumi, u.c.), kas veicinātu privātos ieguldījumus savlaicīgā ēku uzturēšanā, to energoefektivitātē.”Svītrot Ministru kabineta rīkojuma projekta pielikuma 2. pasākuma 2.2. darbības rezultātu. |
| **Latvijas Darba devēju konfederācijas iebildums***(2020.gada 27.augusta atzinums Nr.* 2-10/78*)*LDDK iebilst pret Projektā ietverto darbības rezultātu 2.2.LDDK ieskatā kredīti, tostarp hipotekārie, ir civiltiesiska rakstura līgumattiecības. Dažādu blakus nosacījumu izvirzīšana šādu līgumu slēgšanai palielina to risku, kā rezultātā kredīti var tikt nevajadzīgi sadārdzināti, var samazināties kredītu pieejamība, tostarp arī kredītiem, kas ir orientēti uz pasākumiem dzīvojamā fonda tehniskā stāvokļa pilnveidošanai ekspluatācijas laikā. Papildus jānorāda, ka EM piedāvātie nosacījumi palielina ķīlas atsavināšanas risku. | **Ņemts vērā** | Svītrot Ministru kabineta rīkojuma projekta pielikuma 2. pasākuma 2.2. darbības rezultātu. |
| **Tieslietu ministrijas iebildums***(2020.gada 6.septembra atzinums Nr.*1-9.1/930*)*Lūdzam aktualizēt rīcības plāna 2.2. punktu, ņemot vērā, ka pārvaldīšanas izdevumu prioritāte pār hipotēku jau ir iestrādāta likumprojektā, kas ir 1. lasījumā atbalstīts: https://titania.saeima.lv/LIVS13/saeimalivs13.nsf/0/D0303123D83A3F03C225856D004C1E25?OpenDocument. | **Ņemts vērā** | Svītrot Ministru kabineta rīkojuma projekta pielikuma 2. pasākuma 2.2. darbības rezultātu. |
| 3. | Ministru kabineta rīkojuma projekta pielikuma 2. pasākums “Veicināt iedzīvotājus veikt ieguldījumus mājokļu savlaicīgai uzturēšanai un atjaunojamo energoresursu izmantošanai.” | **Biedrības “Latvijas Mazo un vidējo uzņēmumu asociācija” iebildums***(2020.gada 27.augusta atzinums Nr.6-37)*Lūdzam papildināt pasākumu Nr.2 “Veicināt iedzīvotājus veikt ieguldījumus mājokļu savlaicīgai uzturēšanai un atjaunojamo energoresursu izmantošanai” ar jaunu darbības rezultātu “2.3. Veikts pašvaldību mājokļu fondu izveidošanas iespējamības novērtējums” (EM, FM, LPS, termiņš: 30.12.2021.). | **Saskaņošanas sanāksmē panākta vienošanās** | Papildināta Anotācija sadaļā “cita informācija”. |
| 4. | Ministru kabineta rīkojuma projekta pielikuma 6. pasākums “6. Pilnveidot ēku ekspluatācijas regulējumu.” | **Vides aizsardzības un reģionālās attīstības ministrijas iebildums***(2020.gada 27.augusta atzinums Nr.*1-132/7728*)*Rīkojuma projekta pielikuma tabulas 6.punktā, kā veicamais rīcības pasākums, norādīts nepieciešamība pilnveidot ēku ekspluatācijas regulējumu. Ministrijas ieskatā šāds pasākums ir ļoti vispārīgs. Lūdzam rīkojuma projekta anotāciju papildināt ar informāciju, kāpēc šis jautājums ir aktuāls un ko ir plānots pilnveidot. | **Ņemts vērā** | Anotācija papildināta ar pasākumiem ekspluatācijas drošības nodrošināšanai (Anotācijas 2.punkta daļā “Pasākumu informatīvais apraksts”). |
| 5. | Ministru kabineta rīkojuma projekta pielikuma 7.  pasākums “7. Veikt sērijveida daudzdzīvokļu dzīvojamo ēku norobežojošo konstrukciju mehāniskās stiprības un stabilitātes izpēti un tipveida risinājumu sagatavošanu.7.1. Sagatavots laika grafiks līdz 2025.gadam daudzdzīvokļu dzīvojamo ēku sēriju mehāniskās stiprības un stabilitātes izpētei, risinājumu un metodiskā atbalsta sagatavošanai.7.2. Veikta sērijveida daudzdzīvokļu dzīvojamo ēku nesošo un norobežojošo konstrukciju mehāniskās stiprības un stabilitātes izpēte un tipveida risinājumu sagatavošana.” | **Rīgas pilsētas būvvaldes priekšlikums***(2020.gada 25.augusta elektroniskā pasta vēstule)*Lūdzam izvērtēt iespēju Projekta 7.1.apakšpunktā paredzēto grafiku pabeigt šogad, lai ar 2021. gadu varētu uzsākt Projekta 7.2.  apakšpunkta izpildi.  | **Ņemts vērā** | Ministru kabineta rīkojuma projekta pielikuma 7. pasākuma 7.1. punkta darbības rezultāta izpildes termiņu izteikt šādā redakcijā: 30.12.2020. |
| 6. | Ministru kabineta rīkojuma projekta pielikuma 10. pasākums “10. Tiesiskā regulējuma ieviešana, kas noteiktu konkrētu termiņu likuma „Par valsts un pašvaldību dzīvojamo māju privatizāciju” 51.pantā noteiktā pienākuma pārņemt dzīvojamo māju dzīvokļu īpašnieku pārvaldīšanā izpildei.” | **Vides aizsardzības un reģionālās attīstības ministrijas iebildums***(2020.gada 27.augusta atzinums Nr.*1-132/7728*)*Rīkojuma projekta pielikuma tabulas 10.punktā plānots ieviest tiesisko regulējumu, kas noteiktu konkrētu termiņu likuma „Par valsts un pašvaldību dzīvojamo māju privatizāciju” (turpmāk – Dzīvojamo māju privatizācijas likums) 51.pantā noteiktā pienākuma pārņemt dzīvojamo māju dzīvokļu īpašnieku pārvaldīšanā izpildei. Šāda regulējuma jeb esošo normatīvo aktu grozījumu projektu izstrāde tiek plānota līdz 2023.gada 1.janvārim. Ievērojot, ka šāda regulējuma ieviešanai, iespējams tiks noteikts arī pārejas periods, aicinām noteikt šī uzdevuma izpildes termiņu līdz 2021.gada 1.februārim, lai to varētu ieviest ar 2023.gadu. | **Saskaņošanas sanāksmē panākta vienošanās.** | Papildināts anotācijas 2. punkts. |
| 7. | Ministru kabineta rīkojuma projekta pielikuma 11. pasākums “11. Dzīvokļu īpašnieku kopības pārstāvja institūta ieviešana.” | **Vides aizsardzības un reģionālās attīstības ministrijas iebildums***(2020.gada 27.augusta atzinums Nr.*1-132/7728*)*Lūdzam rīkojuma projekta anotācijā skaidrot, kas tiks panākts, ieviešot dzīvokļu īpašnieku kopības pārstāvja institūtu (pielikuma 11.punkts), un kā tas veicinās dzīvojamā fonda kvalitātes uzlabošanos un gadījumā, ja šāds institūts paredzēts kā obligāts, kā tiks nodrošināta tā izpilde. Tāpat lūdzam norādīt, kas pildīs šāda institūta pienākumus valsts un pašvaldības gadījumā. | **Ņemts vērā** | Anotācijas 2. punkta daļā “Pasākumu informatīvais apraksts” iekļauts skaidrojums, kas apraksta identificēto problēmu un tās risinājumus. Kā arī to, kā kopības pārstāvja institūta izveide rezultēsies saistībā ar dzīvojamā fonda kvalitātes uzlabošanos. |
| 8. | Iebildums par Ministru kabineta rīkojuma projektu kopumā. | **Biedrības “Latvijas Mazo un vidējo uzņēmumu asociācija” iebildums***(2020. gada 27. augusta atzinums Nr.* 6-37)Lūdzam papildināt plānu ar jaunu pasākumu par SIA “Rīgas namu pārvaldnieks” privatizācijas iespēju izvērtēšanu līdz 2021. gada decembrim, jo privātais sektors spēj nodrošināt labāku servisu, jo īpaši ņemot vērā milzīgo pašvaldības apsaimniekojamo māju skaitu (4294 mājas). | **Saskaņošanās sanāksmē panākta vienošanās.** | Rīcības plāna pasākums Nr.10 jau paredz tiesiskā regulējuma ieviešanu, kas noteiktu konkrētu termiņu likuma „Par valsts un pašvaldību dzīvojamo māju privatizāciju” 51.pantā noteiktā pienākuma pārņemt dzīvojamo māju dzīvokļu īpašnieku pārvaldīšanā izpildei.Papildināts Anotācijas 2. punkts ar sekojošu teikumu: “Vienlaikus norādāms, ka Ekonomikas ministrija jau šobrīd reizi mēnesī piedalās Latvijas pašvaldību savienības organizētajā tehniskajā komitejā, kurā tiek risināti jautājumi tajā skaitā attiecībā uz mājokļu politiku.” |
| 9. | Iebildums par Ministru kabineta rīkojuma projektu kopumā. | **Biedrības “Latvijas Mazo un vidējo uzņēmumu asociācija” iebildums***(2020. gada 27. augusta atzinums Nr.* 6-37)Lūdzam papildināt plānu ar jaunu pasākumu - “paātrināt būvprojekta saskaņošanas procesu”, kura darbības rezultāts būtu “izvērtētas iespējas saīsināt laiku būvprojekta apstiprināšanai” (EM, BVKB, VARAM, 01.01.2022.). | **Saskaņošanas sanāksmē panākta vienošanās** | Būvprojekta saskaņošanas process jau ir optimizēts paredzot elektronisko saskaņošanu BIS ietvaros. |
| 10. | Iebildums par Ministru kabineta rīkojuma projektu kopumā. | **Tieslietu ministrijas iebildums***(2020.gada 6.septembra atzinums Nr.*1-9.1/930*)*Lūdzam rīcības plānu papildināt ar izvērtējumu risinājumu ietekmei uz problēmas novēršanu un saskaņā ar Valsts Kontroles ziņojumā[[2]](#footnote-3) iekļautajiem ieteikumiem, vienlaikus noteikt mērķus un sasniedzamos rezultatīvos rādītājus problēmu risinājumiem, kas ļautu novērtēt risinājumu ieviešanas progresu. | **Ņemts vērā** | Anotācija papildināta ar izvērtējumu noteiktajiem pasākumiem (Anotācijas 2.punkta daļā “Pasākumu informatīvais apraksts”).Rīcības plāns papildināts ar rezultatīvo rādītāju sadaļu. |
| 11. | Iebildums par Ministru kabineta rīkojuma projektu kopumā. | **Tieslietu ministrijas iebildums***(2020.gada 6.septembra atzinums Nr.*1-9.1/930*)*Vēršam uzmanību, ka Valsts Kontroles ziņojumā[[3]](#footnote-4) Ekonomikas ministrijai norādīts uz konkrētām ēku drošuma jomā pastāvošām problēmām[[4]](#footnote-5), ko piedāvātais rīcības plāns nerisina vispār, piemēram, ēku pārvaldnieku profesionālās kvalifikācijas un kontroles neesamība. Tieslietu ministrija joprojām uztur un aicina izskatīt tās piedāvātos priekšlikumus, kas tieši saistīti ar šās norādītās problēmas risināšanu, proti atbildības noteikšanu par pārvaldīšanas darbību veikšanu bez atbilstošas kvalifikācijas/reģistrācijas unpārvaldnieka profesijai atbilstošu profesionālo kompetenču novērtēšanas un profesionālās kvalifikācijas piešķiršanas kārtību. | **Ņemts vērā** | Rīcības plāna 4.1. darbības virziens jau paredz grozījumu izstrādi, kuras ietvaros tiks risināt jautājums par pārvaldnieku tiesībām, pienākumiem, atbildību, t.sk. pārvaldnieku reģistru un uzraudzības mehānismu patstāvīgai ēku uzturēšanai.Vienlaikus anotācijas 2. punkta daļā “Pasākumu informatīvais apraksts” iekļauts skaidrojums, kas apraksta identificēto problēmu un tās risinājumus. |
| 12. | Iebildums par Ministru kabineta rīkojuma projektu kopumā. | **Vides aizsardzības un reģionālās attīstības ministrijas iebildums***(2020.gada 27.augusta atzinums Nr.*1-132/7728*)*Rīkojuma projekta pielikums neatspoguļo kā tiks mērīti ar pasākumu ieviešanu saistītie ieguvumi. Lūdzam veikt attiecīgus papildinājumus izstrādātajā tiesību akta projektā.  | **Ņemts vērā** | Rīcības plāns papildināts ar rezultatīvo rādītāju sadaļu. |
| 13. | Priekšlikums par Ministru kabineta rīkojuma projektu kopumā. | **Valsts kontroles priekšlikums***(2020.gada 25.augusta atzinums Nr.*3-3.5.4.1e/140)Papildināt Projektu ar pasākumiem, kas paredz dzīvokļu īpašnieku, pārvaldnieku un būvvalžu informēšanu (izglītošanu) par nepieciešamību nodrošināt dzīvojamās mājas atbilstošu uzturēšanu, pārvaldīšanu un drošuma kontroli. | **Ņemts vērā** | Ministru kabineta rīkojuma projekta pielikumu papildināt ar 12. pasākumu šādā redakcijā:“12. Veikt dzīvokļu īpašnieku, pārvaldnieku un būvvalžu informēšanu par nepieciešamību nodrošināt dzīvojamās mājas atbilstošu uzturēšanu, pārvaldīšanu un drošuma kontroli.Darbības rezultāts:Nodrošināti apmācību semināri dzīvokļu īpašniekiem, pārvaldniekiem un būvvaldēm par nepieciešamību nodrošināt dzīvojamās mājas atbilstošu uzturēšanu, pārvaldīšanu un drošuma kontroli.Atbildīgā institūcija Ekonomikas ministrija, izpildes termiņš 30.12.2021.” |
| 14. | Priekšlikums par Ministru kabineta rīkojuma projektu anotāciju. | **Vides aizsardzības un reģionālās attīstības ministrijas iebildums***(2020.gada 27.augusta atzinums Nr.*1-132/7728*)*Lūdzam precizēt rīkojuma projekta anotāciju, papildinot ar informāciju, vai un kuri iecerētie pasākumi, kas iekļauti rīkojuma projekta pielikumā tiks attiecināti uz visu dzīvojamo fondu neatkarīgi no īpašuma piederības, un kuri uz dzīvojamām mājām, kas nepieder valstij vai pašvaldībai. Vienlaikus lūdzam papildināt anotāciju ar aprēķiniem par plānoto aktivitāšu izmaksām (finansiālo ietekmi) un norādīt, vai plānots ieviest papildus atbalsta instrumentus, kas nodrošinātu iecerēto pasākumu īstenošanu. | **Ņemts vērā** | Anotācija papildināta ar izvērtējumu noteiktajiem pasākumiem (Anotācijas 2.punkta daļā “Pasākumu informatīvais apraksts”).. |
| 15. | Priekšlikums par Ministru kabineta rīkojuma projektu anotāciju. | **Finanšu ministrijas priekšlikums***(2020.gada 28.augusta atzinums Nr. 12/A-7/4559)*Lūdzam precizēt anotācijas I sadaļas 2.punkta 5.rindkopu, norādot, ka attiecībā uz bezmantinieka vai bezīpašnieka dzīvojamām mājām un dzīvokļa īpašumu (bet ne tikai)tiktu pilnveidots tiesiskais regulējums, paredzot to piekritību attiecīgās teritorijas pašvaldībai. | **Ņemts vērā** | Ministru kabineta rīkojuma projekta anotācijas I sadaļas 2. punkta 5. rindkopa izteikta šādā redakcijā:“Ņemot vērā darba grupas sēdē pārrunāto un pamatojoties uz Ministru prezidenta rezolūcijā un Ministru kabineta protokollēmumā doto uzdevumu, darba grupa izstrādāja rīcības plānu pasākumiem dzīvojamā fonda tehniskā stāvokļa pilnveidošanai ekspluatācijas laikā (turpmāk – rīcības plāns), t.sk. arī attiecībā uz bezmantinieka vai bezīpašnieka dzīvojamām mājām un dzīvokļa īpašumu (bet ne tikai)  tiktu pilnveidots tiesiskais regulējums, paredzot to piekritību attiecīgās teritorijas pašvaldībai.” |
| Atbildīgā amatpersona |  Mārtiņš Auders   |
|  | (paraksts)\* |

Piezīme.\* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Mārtiņš Auders

|  |
| --- |
| (par projektu atbildīgās amatpersonas vārds un uzvārds) |
| Ekonomikas ministrijas Mājokļu politikas departamenta direktors |
| (amats) |
| 67013287 |
| (tālruņa un faksa numurs) |
| Martins.Auders@em.gov.lv |
| (e-pasta adrese) |

1. Pieejams:http://tap.mk.gov.lv/mk/vsssanaksmes/saraksts/protokols/?protokols=2020-03-05 [↑](#footnote-ref-2)
2. https://www.lrvk.gov.lv/lv/revizijas/revizijas/noslegtas-revizijas/vai-tiek-izpilditi-prieksnoteikumi-pasvaldibu-parvaldisana-un-kontrole-esosu-ekspluatacija-pienemtu-eku-atbilstibai-drosuma-prasibam, 160.punkts, 43.lpp. [↑](#footnote-ref-3)
3. https://www.lrvk.gov.lv/lv/revizijas/revizijas/noslegtas-revizijas/vai-tiek-izpilditi-prieksnoteikumi-pasvaldibu-parvaldisana-un-kontrole-esosu-ekspluatacija-pienemtu-eku-atbilstibai-drosuma-prasibam, 160.punkts, 43.lpp. [↑](#footnote-ref-4)
4. Lai risinātu ēku drošuma jomā pastāvošās problēmas – tostarp, ar finansējuma nepieejamību un nepietiekamiem ēku apsaimniekošanas uzkrājumiem, iesaistīto personu nepietiekamo izpratni par drošu ēku ekspluatāciju un pienākumu izpildes nepieciešamību, ar būvvalžu neatkarību un darba metodiskās vadības trūkumu, ēku pārvaldnieku profesionālās kvalifikācijas un kontroles neesamību, – Ministrijai:

	* 1. apzināt ekspluatācijā pieņemtu ēku drošumu ietekmējošās problēmas un to cēloņus;
		2. izstrādāt risinājumus identificēto problēmu novēršanai, tostarp, finanšu instrumentus ieguldījumiem mājokļu tehniskā stāvokļa uzlabošanai, un veikt iespējamo risinājumu salīdzinājumu atbilstošākā risinājuma izvēlei;
		3. noteikt mērķus un sasniedzamos rezultatīvos rādītājus, kas ļaus novērtēt risinājumu ieviešanas progresu. [↑](#footnote-ref-5)